Zvjezdane staze: Kratke staze

**Zvjezdane staze: Kratke staze** jest američka naučno-fantastična antologijska TV serija koju su kreirali Bryan Fuller i Alex Kurtzman za streaming servis CBS All Access. Nastala je kao prateća serija za Discovery, sastoji se od nekoliko kratkih filmova koji koriste postavke i likove iz Discoveryja i drugih serijala Zvjezdanih staza. Kratki filmovi traju oko 10 do 20 minuta.

Nakon što je potpisao ugovor o proširenju franšize Zvjezdanih staza na televiziji, Kurtzman je najavio *Kratke staze* kao prvi takav projekat u julu 2018. Prve četiri epizode emitirane su od oktobra 2018. do januara 2019, između prve i druge sezone Discoveryja. Kratki filmovi su uglavnom producirali glumci i članovi ekipe Discoveryja, uključujući kompozitora Jeffa Russoa koji je dao ažuriranu glavnu temu naslova i originalnu mizičku podlogu za seriju. Snimanje je održano u Torontu, Kanada, tokom snimanja Discoveryja.

U januaru 2019. objavljena su dva nova animirana kratka filma, s četiri dodatne epizode uživo, najavljene u junu 2019. Druga sezona emitovana je od oktobra 2019. do januara 2020, između druge sezone Discoveryja i prve sezone Picarda, pri čemu je posljednji služio kao teaser za potonju seriju. Kratke animirane filmove kreirala je kuća za vizuelne efekte Pixomondo, dok je niz novih kompozitora pod nadzorom Michaela Giacchina pripremio muziku za drugu sezonu.

Serija je dobila pozitivne kritike i nominovana je za nekoliko nagrada uključujući Primetime Emmy nagradu. Kurtzman je izrazio interesovanje za nastavak serije, ali su producenti odlučili da ne počnu raditi na novim epizodama kada je počela pandemija COVID-19.

## Premisa 
Svaka epizoda *Kratkih staza* priča samostalnu priču koja služi kao "prilika za dublje pripovijedanje i istraživanje ključnih likova i tema koje se uklapaju u Discovery i svemir Zvjezdanih staza koji se širi."

## Produkcija 
### Razvoj 
U junu 2018. godine, nakon što je postao jedini voditelj serije Discovery, Alex Kurtzman je potpisao petogodišnji ugovor sa *CBS Television Studios* da proširi franšizu Zvjezdanih staza izvan Discoveryja na nekoliko novih serija, mini serija i animiranih serija. Mjesec dana kasnije, najavio je na *San Diego Comic-Con-u* da će spin-off mini-serija pod nazivom Kratke staze, koja se sastoji od četiri kratka filma, izlaziti mjesečno između prve dvije sezone Discoveryja. Rekao je da će "isporučiti priče zatvorenog tipa, dok će otkriti nagoveštaje o tome šta će doći u budućim epizodama Discoveryja. *Kratke staze* će također upoznati publiku sa novim likovima koji bi mogli da nastane širi svijet Zvezdanih staza." Očekivalo se da će kratki filmovi trajati oko 10 do 15 minuta. Kurtzman je kasnije rekao da su *Kratke staze* osmišljene kao način da se kupi vrijeme kako bi drugu sezonu Discoveryja uspjeli kvalitetno snimiti. *Kratke staze* su dizajnirane da se povežu s drugom sezonom Discoveryja, ali se ispočetka pojavljuju kao samostalne pa bi te veze bile iznenađenje za fanove.

CBS CCO David Nevins je u decembru 2018. naznačio da će biti više kratkih filmova objavljenih između kraja druge sezone Discoveryja i izlaska nove serije Picard. Mjesec dana kasnije, potvrđeno je da je CBS All Access naručio dva nova dijela *Kratkih staza* koji će biti pušteni u tom vremenskom periodu, a oba će biti animirana. Kurtzman je opisao kratke filmove kao proširenje "definicije Zvjezdanih staza" i omogućavajući im da ispričaju "veoma intimne, emotivne priče koje su sporedne priče likovima. Tako ćete imati koristi od iskustva samo po sebi, ali onda kada gledate Discovery, vi ćete vidjeti da su sve one namještale stvari" u glavnoj seriji. Kurtzman je u februaru predložio da bi se budući kratki filmovi mogli direktno povezati s drugim novim serijama Zvjezdanih staza, te da se koriste za predstavljanje ideja publici i postavljanje misterija. Na San Diego Comic-Conu 2019, Kurtzman je najavio da će se druga sezona *Kratkih staza* sastojati od četiri nova kratka filma uživo uz dva animirana kratka filma koja su prethodno najavljena, uključujući onaj koji je povezan s Picardom. Otkrio je da je jedna od prvih ideja o kojima se raspravljalo za *Kratke staze* bila priča u kojoj je Nichelle Nichols u njenoj originalnoj ulozi Uhure u Zvjezdanim stazama. U kratkom filmu bi mladi Jean-Luc Picard posjetio Uhuru u bolnici i dobio misiju vezanu za Borgove. Ove rasprave su dovele do razvoja Picarda sa starijim Jean-Luc Picardom, ali Kurtzman je rekao da se ova priča još uvijek može ispričati u nekom trenutku. U to vrijeme, *Kratke staze* su navodno naručene za treću sezonu,

Chabon je u martu 2020. rekao da nema planova da bilo koji kratki film baziran na Picardu bude objavljen između prve i druge sezone te serije. Niti jedan drugi kratki film nije započeo proizvodnju do jula, kada je serija dobila nominaciju za nagradu Emmy. Kurtzman je rekao da se nada da će to priznanje dovesti do snimanja više *Kratkih staza* i izrazio je interesovanje za proširenje franšize Zvjezdanih staza u "bezbroj drugih pravaca" budućim kratkim filmovima, uključujući potencijalno snimanje kratkog muzičkog i crno-bijelog kratkog filma. U januaru 2021. Kurtzman je objasnio da daljnji kratki filmovi nisu napravljeni zbog pandemije COVID-19, jer su ograničenja snimanja značila da se moraju fokusirati na ono što im je definitivno potrebno za snimanje glavne serije. Izrazio je interes za stvaranje više kratkih filmova u budućnosti.

## Reference 
## Vanjski linkovi 
* *Star Trek: Short Treks* on Paramount+

Kategorija:Zvjezdane staze: Kratke staze
Kategorija:Američke TV-serije sa početkom prikazivanja 2018.
Kategorija:Američke TV-serije iz 2010-ih
Kategorija:Američke dramske serije iz 2010-ih
Kategorija:Američke avanturističke serije
Kategorija:Američke naučnofantastične serije iz 2010-ih
Kategorija:Serije mreže CBS
Kategorija:TV-emisije na engleskom jeziku